
DR 30.11.2009 19 

 
(b) adakah kementerian sedar bahawa keadaan tersebut wujud 

sekian lama ini.  
 

Timbalan Menteri Kesihatan [Datuk Rosnah bte Haji Abd. Rashid Shirlin]: 
Terima kasih Tuan Yang di-Pertua dan terima kasih Yang Berhormat Tanjong Manis di atas 
soalan yang dikemukakan.  

Tuan Yang di-Pertua, Kementerian Kesihatan sentiasa memandang serius 
kejadian kekurangan zat makanan atau KZM di kawasan Tanjong Manis bahagian Mukah. 
Data yang dikumpulkan oleh Kementerian Kesihatan melalui Pusat Informatif Kesihatan 
pada tahun 2008 mendapati bahawa 14.8 peratus kanak-kanak di bawah umur 5 tahun di 
bahagian Mukah, Sarawak mengalami masalah kekurangan zat makanan iaitu kurang berat 
badan.  

Pada tahun 2007, sebanyak 17 peratus ataupun 29 orang kanak-kanak di 
kawasan Tanjong Manis mengalami masalah kurang berat badan dan telah menurun 
kepada 7 peratus iaitu 13 orang kanak-kanak pada bulan September 2009. Kanak-kanak 
yang mengalami masalah kurang berat badan diberi rawatan mengikut keperluan termasuk 
penjagaan kesihatan rutin seperti imunisasi, pemberian ubat cacing, rawatan untuk 
penyakit, runding cara pemakanan dan kesihatan serta lawatan ke rumah. Kes kurang berat 
badan merupakan kes priority di klinik kesihatan, di mana kanak-kanak yang mengalami 
masalah kurang berat badan ini perlu datang ke klinik setiap bulan sehingga dia pulih.  

Di samping itu, kanak-kanak ini juga diberikan bantuan susu tepung penuh krim 
dan multi vitamin mengikut keperluan. Bagi kanak-kanak dari keluarga miskin tegar pula, 
mereka diberikan bantuan makanan asas termasuklah beras, ikan bilis, minyak masak, 
biskut, susu tepung penuh krim dan multi vitamin setiap bulan melalui program pemulihan 
kanak-kanak kekurangan zat makanan.  

Yang Berhormat, kementerian amat sedar dan sememangnya sentiasa berusaha 
untuk mengatasi masalah kekurangan zat makanan. Walau bagaimanapun, penyebab 
masalah kekurangan zat makanan adalah pelbagai termasuklah faktor sosioekonomi dan 
budaya. Oleh itu, kerjasama agensi-agensi lain adalah diperlukan terutama dalam 
meningkatkan taraf sosioekonomi dan keupayaan insan bagi masyarakat di kawasan ini. 
Terima kasih.  

Datuk Hajah Norah binti Abd. Rahman [Tanjong Manis]: Terima kasih Tuan 
Yang di-Pertua dan terima kasih Yang Berhormat Timbalan Menteri. Saya tidak bersetujulah 
dengan data yang telah diberi oleh Timbalan Menteri. Minta maaf, bukan kerana apa, 
kerana pertama, bila Kementerian Kesihatan turun ke padang, dia tidak turun seluruh 
kawasan Tanjong Manis. Kebanyakannya, saya faham challenge nya agak sukar untuk 
sampai ke Tanjong Manis. Kalau orang biasa, kalau hendak keluar menggunakan ekspres 
bot pun tambang dalam RM1,800 agak mahal dan saya faham.  

Untuk pegawai kerajaan hendak turun ke padang, kalau dia punya elaun hanya 
RM250 memang mereka tidak turun. Jadi hendak kata fakta ini 14 peratus, saya rasa 40 
peratus Timbalan Menteri. Jadi ini agaklah ketara dan perkara ini banyak kali saya telah 
berunding... 

Timbalan Yang di-Pertua [Datuk Dr. Haji Wan Junaidi Tuanku Jaafar]: Soalan 
Yang Berhormat, masa sudah singkat ya. 

Datuk Hajah Norah binti Abd. Rahman [Tanjong Manis]: ...Dengan Ketua 
Menteri Sarawak dan dia amatlah risau. Jadi kita hendak tahu, apakah program jangka 
panjang dan adakah kementerian akan turun dengan sepenuhnya dan melihat masalah ini. 
Daripada segi bukan sahaja kekurangan zat makanan tetapi daripada segi cacing, cacing 
dalam mata kerana air agak kotor. Jadi kita mohon kementerian untuk menjawab.  

Datuk Rosnah bte Haji Abd. Rashid Shirlin: Terima kasih kepada Yang 
Berhormat Tanjong Manis. Sekiranya Yang Berhormat tidak bersetuju dengan kenyataan 
yang telah diberikan, saya juga tidak bersetuju dengan persoalan yang dikemukakan oleh 
Yang Berhormat.  

 



(b) adakah kementerian sedar bahawa keadaan tersebut wujud sekian lama ini. Timbalan Menteri Kesihatan [Datuk Rosnah bte Haji Abd. Rashid Shirlin]: Terima kasih Tuan Yang di-Pertua dan terima kasih Yang Berhormat Tanjong Manis di atas soalan yang dikemukakan. Tuan Yang di-Pertua, Kementerian Kesihatan sentiasa memandang serius kejadian kekurangan zat makanan atau KZM di kawasan Tanjong Manis bahagian Mukah. Data yang dikumpulkan oleh Kementerian Kesihatan melalui Pusat Informatif Kesihatan pada tahun 2008 mendapati bahawa 14.8 peratus kanak-kanak di bawah umur 5 tahun di bahagian Mukah, Sarawak mengalami masalah kekurangan zat makanan iaitu kurang berat badan. Pada tahun 2007, sebanyak 17 peratus ataupun 29 orang kanak-kanak di kawasan Tanjong Manis mengalami masalah kurang berat badan dan telah menurun kepada 7 peratus iaitu 13 orang kanak-kanak pada bulan September 2009. Kanak-kanak yang mengalami masalah kurang berat badan diberi rawatan mengikut keperluan termasuk penjagaan kesihatan rutin seperti imunisasi, pemberian ubat cacing, rawatan untuk penyakit, runding cara pemakanan dan kesihatan serta lawatan ke rumah. Kes kurang berat badan merupakan kes priority di klinik kesihatan, di mana kanak-kanak yang mengalami masalah kurang berat badan ini perlu datang ke klinik setiap bulan sehingga dia pulih. Di samping itu, kanak-kanak ini juga diberikan bantuan susu tepung penuh krim dan multi vitamin mengikut keperluan. Bagi kanak-kanak dari keluarga miskin tegar pula, mereka diberikan bantuan makanan asas termasuklah beras, ikan bilis, minyak masak, biskut, susu tepung penuh krim dan multi vitamin setiap bulan melalui program pemulihan kanak-kanak kekurangan zat makanan. Yang Berhormat, kementerian amat sedar dan sememangnya sentiasa berusaha untuk mengatasi masalah kekurangan zat makanan. Walau bagaimanapun, penyebab masalah kekurangan zat makanan adalah pelbagai termasuklah faktor sosioekonomi dan budaya. Oleh itu, kerjasama agensi-agensi lain adalah diperlukan terutama dalam meningkatkan taraf sosioekonomi dan keupayaan insan bagi masyarakat di kawasan ini. Terima kasih. Datuk Hajah Norah binti Abd. Rahman [Tanjong Manis]: Terima kasih Tuan Yang di-Pertua dan terima kasih Yang Berhormat Timbalan Menteri. Saya tidak bersetujulah dengan data yang telah diberi oleh Timbalan Menteri. Minta maaf, bukan kerana apa, kerana pertama, bila Kementerian Kesihatan turun ke padang, dia tidak turun seluruh kawasan Tanjong Manis. Kebanyakannya, saya faham challenge nya agak sukar untuk sampai ke Tanjong Manis. Kalau orang biasa, kalau hendak keluar menggunakan ekspres bot pun tambang dalam RM1,800 agak mahal dan saya faham. Untuk pegawai kerajaan hendak turun ke padang, kalau dia punya elaun hanya RM250 memang mereka tidak turun. Jadi hendak kata fakta ini 14 peratus, saya rasa 40 peratus Timbalan Menteri. Jadi ini agaklah ketara dan perkara ini banyak kali saya telah berunding... Timbalan Yang di-Pertua [Datuk Dr. Haji Wan Junaidi Tuanku Jaafar]: Soalan Yang Berhormat, masa sudah singkat ya. Datuk Hajah Norah binti Abd. Rahman [Tanjong Manis]: ...Dengan Ketua Menteri Sarawak dan dia amatlah risau. Jadi kita hendak tahu, apakah program jangka panjang dan adakah kementerian akan turun dengan sepenuhnya dan melihat masalah ini. Daripada segi bukan sahaja kekurangan zat makanan tetapi daripada segi cacing, cacing dalam mata kerana air agak kotor. Jadi kita mohon kementerian untuk menjawab. Datuk Rosnah bte Haji Abd. Rashid Shirlin: Terima kasih kepada Yang Berhormat Tanjong Manis. Sekiranya Yang Berhormat tidak bersetuju dengan kenyataan yang telah diberikan, saya juga tidak bersetuju dengan persoalan yang dikemukakan oleh Yang Berhormat.